CELEX: 62007TN0403
Language: lt
Date: 2007-11-08 00:00:00
Title: Byla T-403/07 2007 m. lapkričio 8 d. pareikštas ieškinys byloje Union Nationale de l'Apiculture Française ir kt. prieš Komisiją

12.1.2008   
            
            
               LT
            
            
               Europos Sąjungos oficialusis leidinys
            
            
               C 8/19
            
         2007 m. lapkričio 8 d. pareikštas ieškinys byloje Union Nationale de l'Apiculture Française ir kt. prieš Komisiją
   
   (Byla T-403/07)
   (2008/C 8/35)
   Proceso kalba: prancūzų
   Šalys
   
      Ieškovės: Union Nationale de l'Apiculture Française (Paryžius, Prancūzija), Deutscher Berufs- und Erwerbsimkerbund eV (Zoltau, Vokietija), Unione Nazionale Associazioni Apicoltori Italiani (Kastel San Pjetro Termė Terme, Italija) ir Asociación Galega de Apicultura (Santjago de Kompostela, Ispanija), atstovaujamos advokato B. Fau
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Pripažinti ieškinį dėl 2007 m. rugpjūčio 16 d. Komisijos direktyvos 2007/52/EB panaikinimo priimtinu.
            
         
               —
            
            
               Panaikinti 2007 m. rugpjūčio 16 d. Komisijos direktyvą 2007/52/EB.
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Šiuo ieškiniu ieškovės prašo panaikinti 2007 m. rugpjūčio 16 d. Komisijos direktyvą 2007/52/EB, iš dalies keičiančią Tarybos direktyvą 91/414/EEB siekiant įtraukti veikliąsias medžiagas etoprofosą, metilpirimifosą ir fipronilą (1).
   Šiame ieškinyje ieškovės nurodo tris ieškinio pagrindus.
   Visų pirma, ieškovės teigia, kad skundžiamoje direktyvoje neatsižvelgiama į, jų manymu, Komisijai taikomas procedūros taisykles. Jų teigimu, net jei Taryba galėjo deleguoti Komisiją priimant direktyvą nustatyti būtinas Direktyvos 91/414/EEB įgyvendinimo priemones, ji neturi įgaliojimų iš dalies pakeisti minėtą direktyvą, ypač, kiek tai susiję su valstybėms narėms taikomais įpareigojimais. Ieškovės teigia, kad skundžiama direktyva nėra paprasčiausia įgyvendinimo direktyva, bet iš dalies pakeičianti Direktyvą 91/414/EEB ir ji, kaip tokia, turėjo būti priimta po išankstinio konsultavimosi su Europos Parlamentu procedūros. To nepadarius, direktyva priimta pažeidus procedūrą.
   Be to, jos teigia, kad prisidengiant nacionalinių leidimų, susijusių su augalų apsaugos produktų pateikimu į rinką, procedūrų daliniais pakeitimais, skundžiama direktyva iš tiesų pažeidžiamos vienodos vertinimo taisykles, nustatytos Pagrindinėje direktyvoje 91/414/EEB, siekiant įtraukti veikliąją medžiagą į jos I priedą.
   
      (1)  OL L 214, p. 3.